|  |  |
| --- | --- |
| **Vedtægter** |   |
| **§1.**  | Navn  | Danfoss Hobbyklub "Sydals"  |
| **§2.**  | Formål  | Klubbens formål er at fremme interessen for medlemmernes håndværksmæssige fritidsbeskæftigelse.  |
| **§3.**  | Optagelse  | Som medlem kan der optages medarbejdere med tilknytning til Danfoss A/S, Siemens, Linak og Lodam, samt eksterne firmaer som har adresse på Danfoss, og registrerede veteraner. Herudover kan bestyrelsen dispensere.  |
| **§4.**  | Kontingent og indskud  | Kontingent forfalder forud den 01.03. og 01.09., og indskud forfalder ved indmeldelse i klubben. Indskud og kontingent trækkes over lønnen og over GIRO for veteraner,  DTF og andre der er optaget på dispensation. Ændring af kontingent og indskud vedtages på en generalforsamling.  |
| **§5.**  | Generalforsamling  | Generalforsamlingen, der er klubbens højeste myndighed uanset deltagerantal, afholdes èn gang årligt i februar måned. Indkaldelse til generalforsamling sker på KORT NYT, Indside Nordborg, Danfoss Avisen, en lokal ugeavis og på klubbens hjemmeside senest 14 dage før generalforsamlingens afholdelse. Forslag, der ønskes behandlet på generalforsamlingen, skal være formanden i hænde senest 8 (otte) dage før afholdelsen. Vedtægtsændringer skal vedtages på generalforsamlingen med mindst 2/3 flertal af de afgivne stemmer. Ekstraordinær generalforsamling kan finde sted, når bestyrelsen eller mindst 1/3 af medlemmerne ønsker dette.  |
| **§6.**  | Bestyrelse  | Bestyrelsen består af en formand, en kasserer, 3 bestyrelsesmedlemmer og 1. og 2. suppleant. I forhold til tredje person forpligtes klubben ved underskrift af bestyrelsesformand og et bestyrelsesmedlem i forening. Kun personer som er ansat ved Danfoss kan vælges til bestyrelsen. Bestyrelsen vælges af generalforsamlingen og konstituerer sig derefter. Hvert bestyrelsesmedlem sidder i to år. Således er tre bestyrelsesmedlemmer plus en suppleant på valg det ene år; det følgende år er to bestyrelsesmedlemmer plus en 2. suppleant på valg og så fremdeles. Ved afgang af 1. suppleant, rykker 2. suppleant automatisk op som 1. suppleant. Ved 2. suppleants oprykning til 1. suppleant, vælges på næstfølgende generalforsamling en ny 2. suppleant.  |
| **§7.**  | Regnskab .  | Regnskabsåret er fra 01.01. til 31.12., og regnskabet fremlægges hvert år på generalforsamlingen i revideret stand til godkendelse. Revisor og revisorsuppleant vælges hvert år på generalforsamlingen.  |
| **§8.**  | Reglement  | Bestyrelsen udarbejder værkstedsreglement. Overtrædes dette, kan det medføre ekskludering.  |
| **§9.**  | Udmeldelse  | Udmeldelse sker på www.hobbysyd.dk. Medlemskort skal afleveres samtidig. Betalt kontingent og indskud tilbagebetales ikke.  |
| **§10.**  | Opløsning  | Opløsning af klubben kan ske gennem en lovligt indvarslet general forsamling, når mindst 2/3 af medlemmerne stemmer herfor. Opnås en sådan beslutningsdygtighed ikke, indkalder bestyrelsen til en ny generalforsamling med 8 dages varsel, hvor klubbens opløsning kan besluttes ved almindeligt stemmeflertal uanset antal fremmødte. Ved opløsning af klubben fordeler bestyrelsen i samråd med velfærdsfunktionen på Danfoss A/S klubbens formue således, at den kommer tilsvarende formål til gode. Bestyrelsen kan for en periode af 3 år lade formuen henstå ubenyttet.  |

**NY vedtægt**

|  |  |  |
| --- | --- | --- |
| **§3.**  | Optagelse  | Som medlem kan der optages medarbejdere med tilknytning til  Danfoss A/S, Linak, SAAB og Lodam, samt eksterne firmaer som har adresse på Danfoss, og veteraner. Herudover kan bestyrelsen dispensere.  |

|  |  |  |
| --- | --- | --- |
| **§4.**  | Kontingent og indskud  | Kontingent forfalder forud den 01.03. og 01.09., og indskud forfalder ved indmeldelse i klubben. Indskud og kontingent trækkes over lønnen, eller via PBS (betalingsservice).Hvis man glemmer at betaler kontingent vil ens brik blive spærret, og derefter koster det 100kr i gebyr at blive låst op igen når kontingentet er betaltÆndring af kontingent og indskud vedtages på en generalforsamling.  |

|  |  |  |
| --- | --- | --- |
| **§5.**  | Generalforsamling  | Generalforsamlingen, der er klubbens højeste myndighed uanset deltagerantal, afholdes èn gang årligt i februar måned. Indkaldelse til generalforsamling sker på KORT NYT, Indside Nordborg, Danfoss Avisen, på klubbens Facebook side, og på klubbens hjemmeside senest 14 dage før generalforsamlingens afholdelse. Forslag, der ønskes behandlet på generalforsamlingen, skal være formanden i hænde senest 8 (otte) dage før afholdelsen. Vedtægtsændringer skal vedtages på generalforsamlingen med mindst 2/3 flertal af de afgivne stemmer. Ekstraordinær generalforsamling kan finde sted, når bestyrelsen eller mindst 1/3 af medlemmerne ønsker dette.  |

|  |  |  |
| --- | --- | --- |
| **§6.**  | Bestyrelse  | Bestyrelsen består af en formand, en kasserer, medlemsadministrator 3 bestyrelsesmedlemmer og 1. og 2. suppleant. I forhold til tredje person forpligtes klubben ved underskrift af bestyrelsesformand og et bestyrelsesmedlem i forening. Bestyrelsen vælges af generalforsamlingen og konstituerer sig derefter. Hvert bestyrelsesmedlem sidder i to år. Således er tre bestyrelsesmedlemmer plus en suppleant på valg det ene år; det følgende år er tre bestyrelsesmedlemmer plus en 2. suppleant på valg og så fremdeles. Ved afgang af 1. suppleant, rykker 2. suppleant automatisk op som 1. suppleant. Ved 2. suppleants oprykning til 1. suppleant, vælges på næstfølgende generalforsamling en ny 2. suppleant.  |